AIŠKINAMASIS RAŠTAS

Dėl Molėtų rajono savivaldybės tarybos 2015 m. gegužės 28 d. sprendimo Nr. B1-144 "Dėl Molėtų krašto muziejaus teikiamų atlygintinų paslaugų kainų nustatymo" pakeitimo

1. **Parengto tarybos sprendimo projekto tikslai ir uždaviniai**

Molėtų krašto muziejus kreipėsi į savivaldybę, prašydamas patvirtinti Molėtų krašto amatų centro teikiamų atlygintinų paslaugų kainas ir nustatyti nemokamą Molėtų krašto muziejaus ekspozicijų lankymą Lietuvos dailės istorikų draugijos nariams bei Mokslo ir žinių dieną (rugsėjo 1-ąją) dieninių bendrojo lavinimo mokyklų mokiniams, konservatorijų mokiniams bei Nacionalinės Mikalojaus Konstantino Čiurlionio menų mokyklos mokiniams.

Molėtų krašto tradicinių amatų centras (toliau – Amatų centras) įkurtas 2014 m. įgyvendinus vietos projektą „Molėtų krašto tradicinių amatų centro kūrimas ir plėtra“ Nr. 3KA-KU-11-1-006297-PER-001. Amatų centro tikslas – tarnauti amatininkų bendruomenės interesams, o vis labiau nykstant tradiciniam amato perdavimo būdui „iš kartos į kartą“, užtikrinti alternatyvų tradicinių amatų išsaugojimo, plėtojimo būdą, todėl centre demonstruojami šie senieji amatai: bučiaus pynimas, tinklų nėrimas, žvakių liejimas, karpinių karpymas, margučių marginimas, krepšių pynimas, vilnos vėlimas, keramika, juostų pynimas ir audimas, siuvinėjimas, žolininkystė, tradicinės žvejybos ir žuvies edukacijos, tradicinio muzikavimo edukacija. Amatų centre įrengtos specialios keramikos, vilnos vėlimo patalpos, sukurta reikalinga techninė bazė šių tradicinių amatų produktams gaminti, demonstruoti. Molėtų krašto muziejus sudaro sutartis su amatininkais, kurie organizuoja įvairias edukacines programas, kurių kaina priklauso nuo amatininko kvalifikacijos ir naudojamų resursų.

Parengto sprendimo projekto tikslas – patvirtinti Molėtų krašto tradicinių amatų centro teikiamų atlygintinų paslaugų kainas ir nustatyti nemokamą Molėtų krašto muziejaus ekspozicijų lankymą Lietuvos dailės istorikų draugijos nariams bei Mokslo ir žinių dieną (rugsėjo 1-ąją) dieninių bendrojo lavinimo mokyklų mokiniams, konservatorijų mokiniams bei Nacionalinės Mikalojaus Konstantino Čiurlionio menų mokyklos mokiniams.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis;

Lietuvos Respublikos kultūros ministro 2015 m. rugpjūčio 28 d. įsakymo Nr. ĮV-556 „Dėl muziejų lankymo lengvatų nustatymo“ 2.1. papunktis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Bus padengtos Molėtų krašto tradicinių amatų centro išlaidos edukacinėms programoms vykdyti.

Neigiamų pasekmių nėra.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų krašto muziejus.

Parengė

Kultūros ir švietimo skyriaus vedėjo pavaduotojas

Gintautas Matkevičius